Արցախի մէջ տեղի ունեցած դէպքերուն մասին յայտարարութիւն կատարած է նաեւ Հայաստանի նախկին նախագահ Լեւոն Տէր Պետրոսեան՝ հաստատելով, որ Հայաստանի մէջ տեղի ունեցածը անթոյլատրելի՛ է կրկնել Արցախի մէջ: Ըստ անոր՝ պատերազմական վիճակի մէջ գտնուող պետութեան համար այս դէպքերը կրնան աղէտալի հետեւանքներ ունենալ: Ան հաստատած է, որ պէ՛տք է յանցաւորները պատժուին, սակայն ուժային կառոյցներու ղեկավարներու հրաժարականի պահանջին կատարումը կրնայ ծանր հարուած ըլլալ իշխանական համակարգին դէմ, որմէ անյապաղ պիտի օգտուին մեր հակառակորդները: